Gandia sol·licitarà que la Visitatio Sepulchri siga declarada Bé d'Interés Cultural
29 juny 2022

## Gandia sol·licitarà que la Visitatio Sepulchri siga declarada Bé d'Interés Cultural29 juny 2022Última actualització: 29 juny 2022

![](../gestion/img/31e645669dc1858b8eaf4df8aeeff7eeccdf28da7f87ed7435c93f6803e266fb.jpg)  
  

El Palau Ducal va acollir ahir una nova reunió del Comité Municipal organitzador per commemorar l'Any Jubilar de Sant Francesc de Borja.  
Aquest Comité Municipal Organitzador compta amb la implicació del Govern espanyol a través de l'exalcaldessa de Gandia i ministra de Ciència i Innovació, Diana Morant; la Generalitat Valenciana; la Diputació de València; estaments eclesiàstics a través de l'abat de la Insigne Col·legiata, el vicari episcopal i l'Ordre dels Jesuïtes; així com representants del Palau Ducal, les universitats, i entitats i institucions de la societat civil gandienca.

Després de la reunió, l'alcalde de Gandia ha informat que durant l'encontre va presentar una proposta per iniciar els tràmits que convertisquen la Visita Sepulchri en Bé d'Interés Cultural. La proposta ha estat aprovada per unanimitat i pretén aconseguir que elements tangibles com la Visitatio siguen posats en valor gràcies a la visibilitat que atorga l'Any Jubilar.

"_La Visitatio té un component de llegat i de projecció al futur que hem de refermar i, a més suposa un element identitari arrelat a la figura de la ciutat, Sant Francesc de Borja i la Setmana Santa_" ha explicat Prieto qui ha afegit que aquesta declaració donarà projecció exterior a una commemoració de què l'alcalde ha afirmat que "té una qualitat inigualable".

Una vegada valorats els informes dels experts per part del Comité, que avalen aquesta petició, ara serà el consistori qui inicie l'expedient per elevar-lo a la Conselleria.